Rěcne zwucowanja – za kuždego a wót wšakego něco – Płomje 11/23

Dual w konjugaciji

**1. Kótare wót slědujucych werbowych formow stoje w dualu? Zakruž.**

**Welche der folgenden Verbformen stehen im Dual? Kreise ein.**

mamej gronimy telefoněrujomej

śěgnjotej pśiźotej płacomej

wěstej jěźomej chwataju znajotej

pokažomy felujotej

stej zmakajo

smějotej źomej jěstej

wiźimej cyta myslitej

**2. Zasajź dualowe formy pšawje do tabele! Dodaj felujuce formy!**

**Setze die Dualformen richtig in die Tabelle ein! Ergänze die fehlenden Formen!**

*swěśitej, mólujotej, plěwatej, wiźimej, swěśimej, plěwamej, wiźitej*

|  |  |  |  |  |
| --- | --- | --- | --- | --- |
|  | plěwaś | swěśiś | mólowaś | wiźeś |
| mej |  |  | mólujomej |  |
| wej | plěwatej |  |  |  |
| wónej |  |  |  | wiźitej |

**3. Wudopołni z pšaweju kóńcowku!**

**Ergänze die richtige Endung!**

Majka a Kitko grajo\_\_\_\_ gromaźe.

Majka a ja pišo\_\_\_\_ mamje list.

Kitko a Fryco twari\_\_\_\_ torm z klockow.

Fryco a ja pijo\_\_\_\_ zymnu limonadu.

Kitko a Hanka spiwa\_\_\_\_ w chorje.

Hanka, Kitko a Majka słucha\_\_\_\_ luštnu muziku.

Majka a Hanka jěźo\_\_\_\_ z tandemom

Tekst: Franc Juro Deuse